## Uredbu o privremenom osiguranju sredstava zaplaće i druge izdatke pojedinih državnih tijela

### NN 22/1995 (31.3.1995.), Uredbu o privremenom osiguranju sredstava zaplaće i druge izdatke pojedinih državnih tijela

# VLADA REPUBLIKE HRVATSKE

Na temelju članka 1. stavka 1. Zakona o ovlastima Vlade Republike Hrvatske
da uredbama uređuje pojedina pitanja iz djelokruga Zastupničkog doma Sabora
Republike Hrvatske ("Narodne novine", broj 79/94) Vlada Republike
Hrvatske je na sjednici održanoj 30. ožujka 1995. donijela

## Uredbu

### o privremenom osiguranju sredstava za plaće i druge izdatke pojedinih državnih tijela

Članak 1.

Ovom se Uredbom utvrđuju uvjeti za privremeno osiguranje sredstava za
plaće i druge izdatke javnih pravobranitelja, sudaca za prekršaje i službenika
i namještenika tih tijela za razdoblje od 31. ožujka do 30. travnja 1995.
godine.

Članak 2.

Sredstva za plaće dužnosnika u javnim pravobraniteljstvima i sucima
za prekršaje osigurat će se u državnom proračunu po slijedećim privremenim
koeficijentima:

1. javni pravobranitelj 7,00

2. javni pravobranitelj Grada Zagreba 7,50

3. predsjednik sudaca za prekršaje 7,00

4. predsjednik sudaca za prekršaje u Gradu Zagrebu 7,50

Koeficijent utvrđen Zakonom o državnim službenicima i namještenicima
i o plaćama nositelja pravosudnih dužnosti ("Narodne novine",
broj 74/94) uvećava se za koeficijent 0,20:

- zamjeniku javnog pravobranitelja određenom rasporedom poslova u pravobraniteljstvu
s više od pet zamjenika,

- voditelju odjela u javnom pravobraniteljstvu,

- zamjeniku predsjednika sudaca za prekršaje s više od pet sudaca,

- predsjedniku odjela kod sudaca za prekršaje.

Odjeli se ustanovljuju u tijelima u kojima najmanje tri zamjenika rješava
predmete iz istog pravnog podrućja ili discipline, odnosno pet sudaca sudi
u predmetima iz istog pravnog područja ili iste vrste prekršaja. Mjesečna
plaća dužnosnika utvrđuje se množenjem odgovarajućeg koeficijenta s osnovicom
koju utvrđuje Vlada Republike Hrvatske. Rješenje o plaći izdat će Ministarstvo
pravosuđa.

Članak 3.

Sredstva za plaće službenika i namještenika koji obavljaju poslove za
ta tijela ili rade u tijelima iz članka 1. ove Uredbe osiguravaju se sukladno
odredbama Zakona o državnim službenicima i namještenicima i o plaćama nositelja
pravosudnih dužnosti ("Narodne novine", broj 74/94).

Članak 4.

Sredstva za naknade i druge izdatke dužnosnika, službenika i namještenika
iz danaka 2. i 3. ove Uredbe osiguravaju se u državnom proračunu sukladno
propisima koji se primjenjuju za tijela državne uprave.

Članak 5.

Službenike i namještenike koji obavljaju poslove za javna pravobraniteljstva
ili za suce za prekršaje, u slučaju kad nemaju posebnu radnu zajednicu,
preuzet će odgovarajući ured župana i rasporediti na rad na iste poslove
i radne zadaće koje su do sada obavljali.

Članak 6.

Javna pravobraniteljstva i suci za prekršaje dostavit će Mi.nistarstvu
pravosuđa zahtjev za doznsku sredstava za plaće, naknade i druge izdatke
za svaki mjesec unaprijed. Sredstva za plaće, naknade i druge izdatke doznaćivat
će korisnicima Ministarstvo pravosuđa sukladno osiguranim sredstvima u
državnom proračunu Rspublike Hrvatske.

Članak 7.

Stupanjem na snagu ove Uredbe prestaje važiti Uredba o privremenom osiguranju
sredstava za plaće i materijalne troškove pojedinih državnih tijela ("Narodne
novine", br 11/94, 26/94 i 96/94) i prestaju se primjenjivati članci
68. i 70. Zakona o javnom pravobraniteljstvu ("Narodne novine",
br. 17/77, 17/86, 19/90, 41/90 i 83/92) i članci 176. i 178. Zakona o prekršajima
("Narodne novine", br. 2/73, 21/74, 9/80, 25/84, 52/87, 27/88,
43/89, 8/90, 41/90, 59/90 i 91/92).

Članak 8.

Ova Uredba stupa na snagu danom objave u "Narodnim novinama".

Klasa: 120-02/94-01/08

Urbroj: 5030109-95-1

Zagreb, 30. ožujka 1995.

Predsjednik

**Nikica Valentić,** v. r.

Uredba, NN 22/1995-436